Publication: Magyar Közlöny
Issue: MK-2000-124 (Year: 2000, Number: 124)
Era: 1990-2004
Section: a 47/2000. (XII. 18.) PM rendelethez
Paragraph Index: 456

12. Az R. 3. számú melléklete II. Részének (Az EV kitöltésére, kezelésére vonatkozó előírások) 4.7. pontja helyébe a következő rendelkezés lép: „4.7. VÁMHIVATALI INTÉZKEDÉSEK A vámhivatal az EV elfogadása, a vámvizsgálat elvégzése után a vámkezelés megtörténtét az árunyilatkozat „D” rovatában igazolja. Az EV 1. példányát nyilvántartása mellékleteként kezeli, a 2. és 3. példányt a vámkezelést kérőnek visszaadja. Ezek az árut/vámárut a kiléptető vámhivatalig kísérik. Helyi vámkezelés egyszerűsített eljárás esetén az engedélyezett exportőr az árunyilatkozat „D” rovatában a vámeljárás alá vonást igazolja és az 1. példányt bevonja. A kiléptető vámhivatal az EV 2. és 3. példányának „B—ADATOK KÖNYVELÉSI CÉLRA” jelzésű rovatában igazolja a kiléptetést. Az EV 2. példányát normál eljárásban számítógépes adatfeldolgozás céljából a számítógépközpont részére, egyszerűsített eljárásban a fővámhivatal részére megküldi, míg a 3. példányt a kiléptetést kérő részére visszaadja vagy a feladó címére megcímzett és bérmentesített válaszboríték esetén postázza.”

Source: https://magyarkozlony.hu/hivatalos-lapok/12ea2d2acdbbb673ff8662679aa1cccb73d12bfd/dokumentumok/ae40ac9d2a3fc4d42c3888a63f9efbf4828bb578/letoltes